पाएं अपने शहर की ताज़ा ख़बरें और फ्री ई-पेपरडाउनलोड करें
भू-जलस्तर में आई गिरावट और पाइप लाइन टूटने से शहर में पानी की सप्लाई व्यवस्था गड़बड़ा रही है। इसके चलते शहरवासियाें को 48 की जगह 72 घंटे में नलों में पानी मिल रहा है। नलों में पानी नहीं आने के कारण शहरवासियाें को हैंडपंपों, ऊंटगाड़ी और टैंकरों से पानी खरीदकर काम चलाना पड़ रहा है।जलदाय विभाग के एक्सईएन ने शनिवार को नैनवां शहर में पानी की सप्लाई व्यवस्था का जायजा लेकर इसमें सुधार करने का भरोसा दिया। पाईबालापुरा बांध पर ट्यूबवेलों से पंपहाउस में आ रही पाइप लाइन शुक्रवार को टूट गई थी।जिसकाे शुक्रवार को ठीक कर दिया था, फिर लाइन दूसरे जगह टूट गई। उसकी मरम्मत शनिवार को शाम तक हो पाई। बांध के अंदर लगे ट्यूबवेलों का पानी नहीं आने से टीचर कॉलोनी, किसान नगर, बंसतविहार और आसपास की बस्तियों में पेयजल सप्लाई नहीं हो सकी।
इन क्षेत्रों में 72 घंटे बाद रविवार को पानी सप्लाई हो पाएगा। वहीं, सीधे बूस्टिंग जोन में भी शनिवार को शाम 7 बजे तक पेयजल सप्लाई शुरू नहीं हो पाई। सीधे बूस्टिंग से 7 जोन में पेयजल सप्लाई होती है।कल ज्वाॅइन करेंगे नए जेईएनएक्सईएन राजेंद्र भार्गव ने बताया कि शहर में जेईएन का पद लंबे समय से रिक्त है, जिस पर डीपी चौधरी को लगाया है, जो सोमवार को ज्वाॅइन करेंगे। इससे भी शहर में पेयजल व्यवस्था में सुधार होगा। अब तक देई में नियुक्त जेईएन मनोज नागर देई के साथ नैनवां का भी कार्य देख रहे हैं। उन्होंने बताया कि नैनवां में एक पखवाड़े पूर्व एईएन के पद पर सीमा यादव का पदस्थापन हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn